|  |  |  |  |  |  |  |  |
| --- | --- | --- | --- | --- | --- | --- | --- |
| Številka: 007-117/2018 - 23 | | | | | | | |
| Ljubljana: 19. 7. 2018 | | | | | | | |
| EVA 2018-2550-0043 | | | | | | | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | | | | | | | |
| **ZADEVA: Uredba o koncesiji za rabo vode za odvzem naplavin iz zahodnega dela gramoznice Babinci – predlog za obravnavo** | | | | | | | | | | | | | |
| 1. Predlog sklepov vlade: | | | | | | | | | | | | | |
| Na podlagi 4. točke prvega odstavka 136. člena in 137. člena Zakona o vodah (Uradni list RS, št. 67/02, 2/04 – ZZdrI-A, 41/04 – ZVO-1, 57/08, 57/12, 100/13, 40/14 in 56/15), 165. člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13, 56/15, 102/15 30/16, 61/17 – GZ in 21/18 – ZNOrg) ter drugega odstavka 36. člena Zakona o gospodarskih javnih službah (Uradni list RS, št. [32/93](http://www.uradni-list.si/1/objava.jsp?sop=1993-01-1350), [30/98](http://www.uradni-list.si/1/objava.jsp?sop=1998-01-1224) – ZZLPPO, [127/06](http://www.uradni-list.si/1/objava.jsp?sop=2006-01-5348) – ZJZP, [38/10](http://www.uradni-list.si/1/objava.jsp?sop=2010-01-1847) – ZUKN in [57/11](http://www.uradni-list.si/1/objava.jsp?sop=2011-01-2638) – ORZGJS40)je Vlada Republike Slovenije na … seji dne … sprejela naslednji  SKLEP:  Vlada Republike Slovenije je izdala Uredbo o koncesiji za rabo vode za odvzem naplavin iz zahodnega dela gramoznice Babinci, ki se objavi v Uradnem listu Republike Slovenije.  **Mag.** Lilijana Kozlovič  generalna sekretarka  PREJMEJO:   * Ministrstvo za okolje in prostor * Ministrstvo za finance * Ministrstvo za gospodarski razvoj in tehnologijo * Ministrstvo za infrastrukturo * Ministrstvo za kmetijstvo, gozdarstvo in prehrano * Služba Vlade Republike Slovenije za zakonodajo * Urad Vlade Republike Slovenije za komuniciranje | | | | | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | | | | | |
| / | | | | | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | | | | | |
| * Irena Majcen, ministrica za okolje in prostor * Leon Behin, generalni direktor, Direktorat za vode in investicije, Ministrstvo za okolje in prostor * Mateja Tavčar, namestnica generalnega direktorja Direktorata za vode in investicije, Ministrstvo za okolje in prostor * Tanja Ivezić, podsekretarka, Direktorat za vode in investicije, Ministrstvo za okolje in prostor * Tomaž Štembal, sekretar, Direktorat za vode in investicije, Ministrstvo za okolje in prostor | | | | | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | | | | | |
| / | | | | | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | | | | | |
| / | | | | | | | | | | | | | |
| 5. Kratek povzetek gradiva: | | | | | | | | | | | | | |
| Gradivo je koncesijski akt, ki določa posebno pravico rabe vode za odvzem naplavin iz zahodnega dela gramoznice Babinci. Uredba ureja predmet, obseg in območje koncesije, pogoje za pridobitev koncesije, obveznosti koncesionarja glede izvajanja koncesije, plačilo za koncesijo, vsebino koncesijske pogodbe, s katero se podrobneje uredijo medsebojna razmerja med koncedentom in koncesionarjem, in nadzor nad izvajanjem koncesije.  Na podlagi tega koncesijskega akta se koncesija podeljuje na podlagi javnega razpisa v skladu s prvim odstavkom 139. člena Zakona o vodah (Uradni list RS, št. 67/02, 2/04 – ZZdrI-A, 41/04 – ZVO-1, 57/08, 57/12, 100/13, 40/14 in 56/15).  Gradivo ni usklajeno z Ministrstvom za infrastrukturo, ki je dne 12. 4. 2018 podalo pripombe na predmetni predlog uredbe, na katerega je Ministrstvo za okolje in prostor dne 21. 6. 2018 poslalo pojasnilo. Ministrstvo za infrastrukturo je nato dne 5. 7. 2018 ponovno podalo pripombe na odgovor Ministrstva za okolje in prostor z dne 21. 6. 2018, v katerih ponovi svoje pripombe in predlog v zvezi z vključitvijo dodatnega pogoja za izvajanje koncesije v četrti odstavek 5. člena uredbe glede tega, da je treba določiti, da izvajalec posegov (izbrani koncesionar) pred pričetkom odvzema naplavin predhodno obvesti Upravo RS za pomorstvo o nameravanem posegu in pridobi njeno soglasje ter potrebne pogoje za označitev in zaščito delovišča na podlagi 10. člena Zakona o plovbi po celinskih vodah (Uradni list RS, št. 30/02, 29/17-ZŠpo-1 in 41/17 - PZ-G). Ministrstvo za okolje in prostor se ne strinja s predlogom Ministrstva za infrastrukturo, kajti za gramoznico Babinci ni predpisan plovbni režim, torej je plovba po gramoznici Babinci dovoljena, če to dopuščajo naravne danosti, ob upoštevanju pogojev varnosti določenih s Zakonom o plovbi po celinskih vodah (Uradni list RS, št. 30/02, 29/17-ZŠpo-1 in 41/17 - PZ-G) in ob pogojih splošne rabe voda skladno z zakonom, ki ureja upravljanje voda. Zaradi zakonsko urejenega področja plovbe v primeru nesprejetih plovbnih režimov vključitev predloga Ministrstva za infrastrukturo v uredbo ni mogoče. V odgovoru Ministrstva za okolje in prostor z dne 21. 6. 2018 je bilo prav tako dano pojasnilo na drugo pripombo Ministrstva za infrastrukturo glede njihove navedbe, da pri pripravi predloga predmetne uredbe ni bila upoštevana določba šestega odstavka 8. člena Uredbe o načrtu upravljanja voda za vodni območji Donave in Jadranskega morja (Uradni list RS, št. 61/11, 49/12 in 67/16), ki določa pogoje za podelitev rudarske pravice, če se rudarska pravica za izkoriščanje primarnih mineralnih surovin nanaša na podzemne vode. Ministrstvu za infrastrukturo je bilo pojasnjeno, da zadevni šesti odstavek 8. člena dotične uredbe velja le za rudarske pravice. Ministrstvo za infrastrukturo v ponovnem mnenju z dne 5. 7. 2018 ni podalo menja oziroma dodatnih pripomb v zvezi s prejetim pojasnilom Ministrstva za okolje in prostor glede rudarske pravice in šestega odstavka 8. člena Uredbe o načrtu upravljanja voda za vodni območji Donave in Jadranskega morja (Uradni list RS, št. 61/11, 49/12 in 67/16).  Predlog gradiva vsebuje dva dodatna ukrepa z namenom preprečevanja naseljevanja tujerodnih vrst skladno s 17. členom Zakona o ohranjanju narave (Uradni list RS, št. [96/04](http://www.uradni-list.si/1/objava.jsp?sop=2004-01-4233) – uradno prečiščeno besedilo, [61/06](http://www.uradni-list.si/1/objava.jsp?sop=2006-01-2567) – ZDru-1, [8/10](http://www.uradni-list.si/1/objava.jsp?sop=2010-01-0254) – ZSKZ-B, [46/14](http://www.uradni-list.si/1/objava.jsp?sop=2014-01-1918), [21/18](http://www.uradni-list.si/1/objava.jsp?sop=2018-01-0887) – ZNOrg in [31/18](http://www.uradni-list.si/1/objava.jsp?sop=2018-01-1402)), in sicer ukrep prepovedi vnosa odvzetih naplavin iz gramoznice Babinci na druga vodna zemljišča vsaj za 30 dni od odvzema (16. točka tretjega odstavka 5. člena predloga uredbe) in posebni pogoji rabe naprav za odvzem naplavin (IV. točka priloge).  Sprejetje predmetnega koncesijskega akta sodi v okvir opravljanja tekočih poslov Vlade RS, saj gre za sprejetje podzakonskega predpisa na podlagi Zakona o vodah, izdaja le-tega pa pomeni izpolnitev vnaprej določene dolžnosti Vlade RS. Predlagani akt predstavlja pravno podlago za izvedbo javnega razpisa, na katerem bo v skladu s to uredbo izbran najustreznejši koncesionar. | | | | | | | | | | | | | |
| 6. Presoja posledic za: | | | | | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | | | | | | | NE | | |
| b) | usklajenost slovenskega pravnega reda s pravnim redom Evropske unije | | | | | | | | | | NE | | |
| c) | administrativne posledice | | | | | | | | | | NE | | |
| č) | gospodarstvo, zlasti mala in srednja podjetja ter konkurenčnost podjetij | | | | | | | | | | DA | | |
| d) | okolje, vključno s prostorskimi in varstvenimi vidiki | | | | | | | | | | DA | | |
| e) | socialno področje | | | | | | | | | | NE | | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | | | | NE | | |
| 7.a Predstavitev ocene finančnih posledic nad 40.000 EUR:  Koncesionar, izbran na javnem razpisu, bo plačeval plačilo za koncesijo v višini 10% povprečne tržne vrednosti 1 m³ frakcije peska 0/32 mm.  V skladu s tretjim odstavkom 123. člena Zakona o vodah obveznost plačila za vodno pravico nastopi z dnem začetka izvajanja vodne pravice.  Okvirna finančna ocena je izdelana na podlagi zadnje povprečne prodajne cene pobudnika iz leta 2010 v višini 4,323 EUR/m³. Povprečna letna količina odvzema naplavin znaša 163.109 m³/leto. Glede na navedeno znaša plačilo za koncesijo 70.512,00 EUR.  Natančen izračun prilivov iz naslova plačanega plačila za koncesijo bodo po posameznih letih znani na podlagi tržnih cen ter začetka odvzema naplavin. | | | | | | | | | | | | | |
| I. Ocena finančnih posledic, ki niso načrtovane v sprejetem proračunu | | | | | | | | | | | | | |
|  | | | Tekoče leto (t) | | t + 1 | | t + 2 | | | | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | | | / | | 70.512 € | | 70.512 € | | | | | | 70.512 € |
| Predvideno povečanje (+) ali zmanjšanje (**–**) prihodkov občinskih proračunov | | |  | |  | |  | | | | | |  |
| Predvideno povečanje (+) ali zmanjšanje (**–**) odhodkov državnega proračuna | | |  | |  | |  | | | | | |  |
| Predvideno povečanje (+) ali zmanjšanje (**–**) odhodkov občinskih proračunov | | |  | |  | |  | | | | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | | |  | |  | |  | | | | | |  |
| II. Finančne posledice za državni proračun | | | | | | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | | Znesek za t + 1 | |
|  | |  | |  | |  | | | | | |  | |
|  | |  | |  | |  | | | | | |  | |
| SKUPAJ | | | | | |  | | | | | |  | |
| II.b Manjkajoče pravice porabe bodo zagotovljene s prerazporeditvijo: | | | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | | Znesek za t + 1 | |
|  | |  | |  | |  | | | | | |  | |
|  | |  | |  | |  | | | | | |  | |
| SKUPAJ | | | | | |  | | | | | |  | |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | | | | | | |
| Novi prihodki | | | | Znesek za tekoče leto (t) | | | | | Znesek za t + 1 | | | | |
|  | | | |  | | | | |  | | | | |
|  | | | |  | | | | |  | | | | |
|  | | | |  | | | | |  | | | | |
| SKUPAJ | | | |  | | | | |  | | | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   V zvezi s predlaganim vladnim gradivom se navedejo predvidene spremembe (povečanje, zmanjšanje):   * prihodkov državnega proračuna in občinskih proračunov, * odhodkov državnega proračuna, ki niso načrtovani na ukrepih oziroma projektih sprejetih proračunov, * obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.  1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | | | | | | | |
| **7.b Predstavitev ocene finančnih posledic pod 40.000 EUR:** | | | | | | | | | | | | | |
| **8. Predstavitev sodelovanja z združenji občin:** | | | | | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | | | NE | | | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE   Gradivo je bilo objavljeno tudi na E-demokraciji.  Predlogi in pripombe združenj so bili upoštevani:   * v celoti, / * večinoma, / * delno, / * niso bili upoštevani. /   Bistveni predlogi in pripombe, ki niso bili upoštevani. | | | | | | | | | | | | | |
| **9. Predstavitev sodelovanja javnosti:** | | | | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | | | DA | | | |
| Datum objave: 23. 3. 2018 | | | | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | | | DA | | | |
| **11. Gradivo je uvrščeno v delovni program vlade:** | | | | | | | | | | NE | | | |
| IRENA MAJCEN  MINISTRICA | | | | | | | | | | | | | |

**PRILOGI:**

– predlog uredbe

– obrazložitev

**PREDLOG**

2018-2550-0043

Na podlagi 4. točke prvega odstavka 136. člena in 137. člena Zakona o vodah (Uradni list RS, št. 67/02, 2/04 – ZZdrI-A, 41/04 – ZVO-1, 57/08, 57/12, 100/13, 40/14 in 56/15), 165. člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13, 56/15, 102/15 30/16, 61/17 – GZ in 21/18 – ZNOrg) ter drugega odstavka 36. člena Zakona o gospodarskih javnih službah (Uradni list RS, št. [32/93](http://www.uradni-list.si/1/objava.jsp?sop=1993-01-1350), [30/98](http://www.uradni-list.si/1/objava.jsp?sop=1998-01-1224) – ZZLPPO, [127/06](http://www.uradni-list.si/1/objava.jsp?sop=2006-01-5348) – ZJZP, [38/10](http://www.uradni-list.si/1/objava.jsp?sop=2010-01-1847) – ZUKN in [57/11](http://www.uradni-list.si/1/objava.jsp?sop=2011-01-2638) – ORZGJS40)izdaja Vlada Republike Slovenije

**UREDBO**

**o koncesiji za rabo vode za odvzem naplavin iz**

**zahodnega dela gramoznice Babinci**

**I. PREDMET IN OBSEG KONCESIJE**

**1. člen**

**(predmet koncesije)**

(1) Ta uredba je koncesijski akt, na podlagi katerega Vlada Republike Slovenije (v nadaljnjem besedilu: vlada) podeli koncesijo za rabo vode za odvzem naplavin (v nadaljnjem besedilu: koncesija) iz zahodnega dela gramoznice Babinci.

(2) Zahodni del gramoznice Babinci (v nadaljnjem besedilu: gramoznica) je del gramoznice, ki je stalno zalit z vodo in je opredeljen kot vodno zemljišče v skladu z zakonom, ki ureja vode.

(3) Območje koncesije obsega zemljišča, vsa k.o. Babinci, s parc. štev. 770/1 (ID znak: 242-770/1-0), 771 (ID znak 242-771/0-0), 772 (ID znak 242-772/0-0) in 773-v delu (ID znak 242-773/0-0 v delu – VC celinske vode).

(4) Koncesija se podeli za rabo vode za odvzem naplavin s klasifikacijsko številko 14.1.1. v skladu s predpisom, ki ureja klasifikacijo vrst posebne rabe vode in naplavin.

(5) Območje gramoznice se nahaja na vodnem telesu površinskih voda SI434VT9 VT Ščavnica zadrževalnik Gajševsko jezero – Gibina in na vodnem telesu podzemnih voda VTPodV\_4016 Murska kotlina.

(6) Obseg vodne pravice, izražen kot največja dovoljena skupna prostornina (količina) odvzetih naplavin iz gramoznice, je 815.546 m3. Največja dovoljena letna prostornina (količina) odvzetih naplavin iz gramoznice je 163.109 m³/leto.

**II. POGOJI ZA PRIDOBITEV IN IZVAJANJE KONCESIJE**

**2. člen**

**(začetek in trajanje koncesije)**

(1) Koncesija se podeli za 5 let.

(2) Koncesijsko obdobje iz prejšnjega odstavka začne teči z dnem sklenitve koncesijske pogodbe.

(3) Koncesija se lahko podaljša v skladu z zakonom, ki ureja vode.

**3. člen**

**(odvzem naplavin)**

Odvzem naplavin iz gramoznice vključuje naslednje:

* odvzem naplavin in začasno skladiščenje naplavin,
* urejanje in vzdrževanje objektov za dostop oziroma dovoz do mesta odvzema naplavin ter urejanje in vzdrževanje vodnih objektov na celotnem območju koncesije.

**4. člen**

**(pogoji za pridobitev koncesije)**

Koncesija se podeli pravni ali fizični osebi, če izpolnjuje naslednje pogoje:

1. je registrirana za opravljanje dejavnosti pridobivanja gramoza in peska,
2. ima poravnave davke, prispevke in druge obvezne dajatve, vključno s koncesijskimi dajatvami,
3. proti njej ni uveden postopek prisilne poravnave, stečaja ali likvidacijski postopek,
4. ni prenehala poslovati na podlagi sodne ali druge odločbe in
5. ji v zadnjih petih letih pred objavo javnega razpisa ni bila izdana sodna odločba za kaznivo dejanje, ki je povezano z njenim poslovanjem, ki je postala izvršljiva, oziroma sodna ali upravna odločba, s katero ji je prepovedano opravljati dejavnost, ki je povezana z izvajanjem koncesije, in je ta postala izvršljiva.

**5. člen**

**(pogoji izvajanja koncesije)**

(1)  Odvzemanje naplavin je dovoljeno le v obsegu in na način, ki bistveno ne spreminja naravnih procesov, ne ruši naravnega ravnovesja vodnih in obvodnih ekosistemov ali ne pospešuje škodljivega delovanja voda.

(2) Oseba, ki pridobi koncesijo (v nadaljnjem besedilu: koncesionar), mora odvzemati naplavine in izvajati koncesijo tako, da ne vpliva na drugo dovoljeno posebno rabo vode.

(3) Koncesionar mora pri izvajanju koncesije izpolnjevati naslednje okoljevarstvene pogoje in pogoje načina odvzema naplavin:

1. izvajati ukrepe, da se zaradi odvzema naplavin ne spremeni vodni režim in se ne zmanjša varnost pred škodljivim delovanjem voda,
2. izvajati ukrepe, da se z odvzemom naplavin ne ogroža vodnih objektov,
3. izvajati ukrepe, da se z odvzemom naplavin ne ogroža stabilnosti gramoznice in s tem povzroča globinska ali bočna erozija,
4. izvajati ukrepe za preprečevanje poslabšanja stanja voda v gramoznici,
5. izvajati ukrepe za zagotovitev najmanjšega možnega vpliva na vodne in obvodne organizme (npr. drstenje, po potrebi izvesti odlov vodnih organizmov),
6. ohranjati biotske raznovrstnosti in avtohtonosti habitatov,
7. odstranjevati plavine in druge odpadke z območja koncesije v skladu s predpisi, ki urejajo ravnanje z odpadki,
8. izvajati ukrepe iz predpisa, ki ureja načrt upravljanja voda za vodni območji Donave in Jadranskega morja,
9. zagotoviti, da se v gramoznico neposredno ne odvajajo odpadne vode,
10. prepoved gnojenja oziroma uporabe sredstev za varstvo rastlin na priobalnih zemljiščih v tlorisni širini 5 m od meje brega,
11. zagotoviti takšen podvodni izkop proda, da se ohranja obstoječa stabilnost brežin,
12. zagotoviti vzdrževanje vodnih in priobalnih zemljišč v skladu s predpisi, ki urejajo vode,
13. zagotoviti zmanjšanje hrupa zaradi delovanja mehanizacije v vodnem ekosistemu in v okolici gramoznice,
14. zagotoviti tehnično brezhibno mehanizacijo za odvzem naplavin,
15. za dostop do območja odlaganja izkopanih naplavin in odvoz do deponije naj se uporablja obstoječa obrežna cesta na južnem delu gramoznice,
16. odvzete naplavine se ne sme vnašati na druga vodna zemljišča vsaj 30 dni od odvzema naplavin.

(4) Koncesionar mora pri izvajanju koncesije izpolnjevati naslednje pogoje varstvenega režima:

* 1. odvzem naplavin se izvaja na način, da se v čim večji možni meri zmanjša vpliv kaljenja vode,
  2. mulja se ne sme odlagati v obrežnem in priobalnem pasu,
  3. v gramoznico je med odvzemanjem naplavin prepovedano odlagati gradbenega materiala,
  4. poseganje v brežine in priobalni pas je prepovedano,
  5. po odvzemu naplavin se brežine sproti sanirajo z zasaditvijo avtohtone grmovne in drevesne zarasti,
  6. prepovedano je posegati ali vznemirjati ribe na drstiščih rib med drstenjem in v varstvenih revirjih,
  7. dela se lahko izvajajo vse leto,
  8. dela se izvajajo v sodelovanju s pristojno ribiško družino.

(5)  Koncesionar mora pri izvajanju koncesije izpolnjevati naslednje druge pogoje:

1. skrbeti za varstvo objektov in naprav za odvzem naplavin ter za njihovo redno vzdrževanje,
2. vzpostaviti stalen nadzor nad objekti in napravami za odvzem naplavin ter zagotavljati dostop samo pooblaščenim osebam koncesionarja,
3. dopustiti izvajanje meritev za potrebe državnega monitoringa površinskih voda na objektih, ki jih upravlja,
4. zagotoviti koncedentu brezplačen dostop do podatkov o dosedanjih raziskavah, ki lahko dajo podatke o površinski vodi,
5. sodelovati s koncedentom pri izvajanju izrednih ukrepov, če se poveča stopnja ogroženosti zaradi škodljivega delovanja voda, ali intervencijskih in sanacijskih ukrepov ob naravni nesreči zaradi škodljivega delovanja voda.

(6)  Koncesionar mora v obdobju pojavljanja visokih voda:

1. z območja koncesije in priobalnega pasu pravočasno umakniti vso premično opremo in poskrbeti, da delovno osebje ni prisotno na območju koncesije,
2. poskrbeti za dodatno pritrjevanje plavajoče mehanizacije,
3. po potrebi zmanjšati dovoljen obseg odvzema naplavin ali začasno prekiniti dejavnost odvzema naplavin.

(7)  Pojave iz prejšnjega odstavka ugotovi koncesionar na podlagi podatkov monitoringa iz 9. člena te uredbe ali ga o njih obvesti pristojni upravni organ.

**III. PRAVICE IN OBVEZNOSTI KONCESIONARJA**

**6. člen**

**(pravice koncesionarja)**

Koncesionar ima pravico, da frakcije peska, ki jih pripravlja iz odvzetih ali skladiščenih naplavin, uporabi sam zaradi izvajanja lastne dejavnosti ali jih daje v promet.

**7. člen**

**(vodenje računovodstva)**

Koncesionar redno vodi ločeno računovodstvo za dejavnost koncesije ter evidenco odvzetih količin naplavin.

**8. člen**

**(poslovnik)**

Koncesionar vodi poslovnik za obratovanje in vzdrževanje vodnega objekta ali naprave v skladu z zakonom, ki ureja vode.

**9. člen**

**(monitoring)**

(1)  Koncesionar zagotavlja izvajanje monitoringa, ki obsega monitoring kontrolnih profilov ter nadzor nad objekti in napravami za odvzem naplavin v skladu z zahtevami iz priloge, ki je sestavni del te uredbe.

(2)  Monitoring se izvaja po programu, ki ga za čas trajanja koncesije (v nadaljnjem besedilu: program monitoringa) pripravi koncesionar, potrdi pa ministrstvo, pristojno za vode (v nadaljnjem besedilu: ministrstvo).

(3)  Monitoring se izvaja v skladu s predpisi, ki urejajo monitoring podzemnih in površinskih voda, in v skladu s predpisi, ki urejajo meroslovje.

(4)  Koncesionar program monitoringa predloži ministrstvu v potrditev najpozneje v treh mesecih od začetka izvajanja koncesije. Ministrstvo potrdi program monitoringa v enem mesecu po njegovem prejemu. Če ministrstvo ugotovi, da program monitoringa ni pripravljen v skladu s prejšnjim odstavkom in prilogo te uredbe, mora koncesionar v enem mesecu od prejema ugotovitev in priporočil ministrstvu poslati popravljen program monitoringa.

(5) Koncesionar mora najpozneje do 28. februarja tekočega leta poslati ministrstvu poročilo o meritvah, obdelavi podatkov in rezultatih izvajanja monitoringa za preteklo leto v skladu s prilogo te uredbe.

(6) Poročilo iz prejšnjega odstavka vsebuje:

* + poročilo o meritvah za preteklo leto, ki vsebuje splošni opis izvajanja monitoringa in posebnosti v obdobju, na katero se nanaša;
  + rezultate monitoringa za preteklo leto, ki vsebujejo rezultate po posameznih sestavnih delih monitoringa in parametrih, ter
  + obdelavo oziroma analizo in razlago podatkov monitoringa.

**10. člen**

**[(hramba dokumentacije)](https://www.uradni-list.si/glasilo-uradni-list-rs/vsebina/2015-01-4102/" \l "(hramba dokumentacije))**

Koncesionar hrani tehnično, litološko, hidrogeološko dokumentacijo in dokumentacijo, potrebno za izvajanje monitoringa iz prejšnjega člena, najmanj pet let po prenehanju koncesije.

**11. člen**

**(ukrepi koncesionarja po prenehanju koncesije)**

1. Koncesionar po prenehanju koncesije izvede vse ukrepe za sanacijo v skladu z zakonom, ki ureja vode.
2. Podrobnejši ukrepi iz prejšnjega odstavka se določijo v koncesijski pogodbi.

**IV. PODELITEV KONCESIJE**

**12. člen**

**(postopek podelitve koncesije)**

(1) Koncesija se podeli na podlagi javnega razpisa.

(2) Javni razpis izvede ministrstvo.

(3) Javni razpis se objavi v Uradnem listu Republike Slovenije in traja najmanj 30 dni od dneva objave.

(4) Javni razpis je uspešen, če je do poteka razpisnega roka predložena najmanj ena veljavna prijava.

(5) Prijava na javni razpis je veljavna, če je pravočasna in v celoti izpolnjuje vse zahteve iz javnega razpisa. Če javni razpis ne uspe, se lahko ponovi.

(6) Predlog o izbiri koncesionarja se pripravi po pridobljenem mnenju strokovne komisije.

(7) Strokovno komisijo sestavlja najmanj pet članov. Člane strokovne komisije imenuje minister, pristojen za vode.

(8) Predsednik in člani strokovne komisije ne smejo biti s prijavitelji ali zaposlenimi pri prijaviteljih v poslovnem ali sorodstvenem razmerju v ravni vrsti ali v stranski vrsti do vštetega četrtega kolena, v zakonski ali partnerski zvezi ali svaštvu do vštetega drugega kolena, četudi je zakonska ali partnerska zveza že prenehala, ali živeti z njim v zunajzakonski skupnosti ali pa v nesklenjeni partnerski zvezi. V strokovno komisijo ne sme biti imenovana tudi oseba, ki je bila zaposlena pri prijavitelju ali je kako drugače delala za prijavitelja, če od prenehanja zaposlitve ali drugačnega sodelovanja še niso pretekla tri leta.

(9) Izpolnjevanje pogojev za imenovanje v strokovno komisijo potrdi vsak član s pisno izjavo. Če član naknadno izve za navedeno dejstvo, mora takoj predlagati svojo izločitev. Izločenega člana strokovne komisije zaradi razlogov iz prejšnjega odstavka nadomesti nadomestni član strokovne komisije, ki ga imenuje minister, pristojen za vode.

(10) Predsednik in člani strokovne komisije ne smejo neposredno komunicirati s prijavitelji, ampak le posredno preko ministrstva.

**13. člen**

**(vsebina javnega razpisa)**

Javni razpis vsebuje:

1. podatke o koncedentu,
2. podatke o objavi koncesijskega akta,
3. predmet in predviden obseg koncesije,
4. pogoje za pridobitev koncesije,
5. podatke, ki jih mora vsebovati prijava na javni razpis, in dokazila, ki jih je treba priložiti prijavi na javni razpis,
6. začetek in trajanje koncesije,
7. način dostopa do razpisne dokumentacije,
8. čas in kraj oddaje prijav na javni razpis,
9. naslov, prostor, datum in uro javnega odpiranja prijav na javni razpis,
10. prednostna merila za izbor koncesionarja,
11. postopek za izbor koncesionarja,
12. rok za izbor koncesionarja,
13. rok, v katerem bodo prijavitelji obveščeni o izboru koncesionarja,
14. odgovorno osebo za dajanje informacij med javnim razpisom.

**14. člen**

**(prednostna merila za izbor koncesionarja)**

Prednostni merili, ki se upoštevata pri izbiri koncesionarja na podlagi javnega razpisa, sta naslednji:

* lastninska ali druga stvarna pravica na zemljiščih, potrebnih za izvajanje koncesije, in
* ponujena višina plačila, ki ne sme biti nižja od višine, določene v 18. členu te uredbe.

15. člen

(odločba o izboru koncesionarja)

1. O izbiri koncesionarja odloči vlada z upravno odločbo.

(2) Odločba o izboru koncesionarja se odpravi, če v roku 90 dni od njene dokončnosti ne pride do sklenitve koncesijske pogodbe iz razlogov, ki so na strani koncesionarja.

**V. KONCESIJSKA POGODBA**

**16. člen**

**(sklenitev in vsebina koncesijske pogodbe)**

(1) Medsebojna razmerja med koncedentom in koncesionarjem se podrobneje uredijo s koncesijsko pogodbo.

1. Koncesijska pogodba je sklenjena, ko jo podpišeta obe pogodbeni stranki.

(3) V primeru neskladja med to uredbo in koncesijsko pogodbo veljajo določbe te uredbe.

**VI. PLAČILO ZA KONCESIJO**

**17. člen**

**(opredelitev plačila za koncesijo)**

1. Koncesionar plačuje plačilo za koncesijo za vsako leto rabe vode.
2. Koncesionar začne plačevati plačilo za koncesijo z dnem začetka izvajanja koncesije.
3. Šteje se, da se koncesija začne izvajati z dnem sklenitve koncesijske pogodbe.

**18. člen**

**(višina plačila za koncesijo)**

(1) Plačilo za koncesijo se določi za vsako koledarsko leto posebej na podlagi letne količine odvzema naplavin, določene v šestem odstavku 1. člena te uredbe.

(2) Koncesionar plačuje za koncesijo znesek, ki je enak zmnožku letne količine naplavin iz prejšnjega odstavka in 10 % povprečne tržne vrednosti 1 m³ frakcije peska 0/32 mm.

(3) Povprečna tržna vrednost frakcije peska iz prejšnjega odstavka se določi na podlagi prodajnih cen te frakcije peska, doseženih v preteklem letu, na območju porečja reke Mure.

1. Način obračunavanja in plačevanja plačila za koncesijo se podrobneje določi v koncesijski pogodbi.

**19. člen**

**(način plačila za koncesijo)**

(1) Koncesionar plačuje za koncesijo med letom v obliki dveh akontacij, in sicer na podračun, določen s predpisom, ki ureja podračune in način plačevanja obveznih dajatev in drugih javnofinančnih prihodkov, na podlagi računa.

(2) Akontacija iz prejšnjega odstavka znaša polovico zneska, izračunanega v skladu z drugim odstavkom prejšnjega člena.

(3) Prva akontacija v letu zapade v plačilo zadnji plačilni dan v juniju, druga akontacija v letu pa zadnji plačilni dan v decembru.

(4) Za nepravočasno plačane zneske akontacij oziroma plačila za koncesijo mora koncesionar plačati zakonite zamudne obresti.

**VII. PREHODNA IN KONČNA DOLOČBA**

**20. člen**

**(prvo plačilo za koncesijo)**

* + 1. Ne glede na prejšnji člen zapade prvo plačilo za koncesijo v plačilo zadnji plačilni dan v decembru v letu začetka izvajanja koncesije.
    2. Prvo plačilo iz prejšnjega odstavka koncesionar plača v enkratnem znesku.

**21. člen**

**(začetek veljavnosti)**

Ta uredba začne veljati naslednji dan po objavi v Uradnem listu Republike Slovenije.

Št. 007-117/2018

Ljubljana, dne ….

EVA 2018-2550-0043

**Vlada Republike Slovenije**

**dr. Miroslav Cerar l.r.**

**predsednik**

**Priloga : Monitoring**

**I. Splošno**

Monitoring iz 9. člena te uredbe vključuje:

* monitoring kontrolnih profilov,
* geološko-geomehanski monitoring in
* nadzor nad objekti in napravami za odvzem naplavin in posebne pogoje rabe naprav za odvzem naplavin.

Koncesionar mora zagotavljati kakovost podatkov z meroslovnim obvladovanjem merilne opreme. Postopek izvajanja meritev mora zagotavljati primerljivost rezultatov v celotnem obdobju programa monitoringa.

**II. Monitoring kontrolnih profilov**

Na območju koncesije se vzpostavijo kontrolni profili. Geodetska izmera kontrolnih profilov je namenjena kontroli odvzema naplavin in ocenjevanju posledic odvzema naplavin. Na podlagi sprememb kontrolnih profilov je mogoče natančneje določiti količine dovoljenega odvzema naplavin v prihodnjem obdobju.

Kontrolni profili so naslednji prečni profili:

* prečni profil KP1 zajema profil med koordinatama GK\_Y= 591902, GK\_X= 156310 in GK\_Y= 592238, GK\_X= 156453,
* prečni profil KP2 zajema profil med koordinatama GK\_Y= 591867, GK\_X= 156193 in GK\_Y= 592348, GK\_X= 156398,
* prečni profil KP3 zajema profil med koordinatama GK\_Y= 591876, GK\_X= 156152 in GK\_Y= 592381, GK\_X= 156368,
* prečni profil KP4 zajema profil med koordinatama GK\_Y= 591931, GK\_X= 156049 in GK\_Y= 592438, GK\_X= 156265 in
* prečni profil KP5 zajema profil med koordinatami GK\_Y= 592001, GK\_X= 156033, vmesno GK\_Y= 592112, GK\_X= 156080 in GK\_Y= 592439, GK\_X= 156243.

Monitoring kontrolnih profilov se izvede pred začetkom in po koncu izvajanja koncesije ter konec vsakega leta na dan 31. decembra v času izvajanja koncesije.

Rezultati monitoringa kontrolnih profilov morajo biti prikazani v grafičnih prilogah na situaciji in v prečnih profilih v merilu 1:1000.

**III. Geološko-geomehanski monitoring**

Geološki-geomehanski monitoring se izvaja z namenom preverjanja modela tal in se izvaja z vsaj eno 50 m dolgo vrtino z izvedbo geološko-geomehanskega popisa, klasifikacijo zemljin, odvzemom intaktnih vzorcev za sejalne analize, SPT testi na vsake 2,5 m vrtanja za ugotavljanje gostotnega stanja zemljin.

V vrtini se po potrebi izvedejo črpalni poskusi za preverjanje propustnosti zemljin na način, da se v vrtino do dna vgradi inklinometrska cev, ki mora biti minimalno perforirna (da se lahko meri nivo vode). Vrtina mora biti zaščitena pred morebitnim prostim vdorom materiala ter v dnu zaprta, zgoraj pa zaščitena (betonirana) in opremljena s ključavnico. Na ta način se lahko kadarkoli preveri nivo vode in morebitne premike terena od 50 me navzgor (od kote +126m NMV) v horizontalni smeri.

Vrtina mora biti opremljena s stalnim avtomatskim čitalcem nivoja talne vode.

**IV. Nadzor nad objekti in napravami za odvzem naplavin in posebni pogoji rabe naprav za odvzem naplavin**

Nadzor nad objekti in napravami za odvzem naplavin se izvaja z vzdrževanjem opreme in objektov za odvzem naplavin.

Dela in spremembe, ki so narejene v ali pri objektu ali napravi za odvzem naplavin, je treba zapisovati in o tem poročati v poročilu o meritvah, obdelavi podatkov in rezultatih izvajanja monitoringa za preteklo leto.

Mehanizacija, predvidena za odvzem naplavin, mora biti tehnično brezhibna. Zagotovljena mora biti absolutna tesnost pogonskih delov, da je v čim večji možni meri preprečena možnost izlitja motornih in hidravličnih olj, goriv in maziv. Uporabljajo naj se biorazgradljiva hidravlična olja.

Mehanizacijo, ki se je uporabljala za odvzem naplavin v gramoznici Babinci, je treba pred ponovno uporabo na drugih vodnih zemljiščih ustrezno očistiti z visokotlačnim čistilnikom (z vročo vodo najmanj 45°C), v nasprotnem primeru je raba mehanizacije na drugih vodnih zemljiščih vsaj 14 dni od uporabe v gramoznici Babinci prepovedana.

Obrazložitev

Uredba o koncesiji za rabo vode za odvzem naplavin iz zahodnega dela gramoznice Babinci (v nadaljnjem besedilu: uredba) je koncesijski akt, na podlagi katerega se podeli pravica do posebne rabe vode za namen odvzema naplavin. Uredba ureja predmet, obseg in območje koncesije, pogoje za pridobitev koncesije, obveznosti koncesionarja, plačilo za koncesijo, vsebino koncesijske pogodbe ter nadzor nad izvajanjem koncesije.

137. člen Zakona o vodah (Uradni list RS, št. [67/02](http://www.uradni-list.si/1/objava.jsp?sop=2002-01-3237), [2/04](http://www.uradni-list.si/1/objava.jsp?sop=2004-01-0064) – ZZdrI-A, [41/04](http://www.uradni-list.si/1/objava.jsp?sop=2004-01-1694) – ZVO-1, [57/08](http://www.uradni-list.si/1/objava.jsp?sop=2008-01-2417), [57/12](http://www.uradni-list.si/1/objava.jsp?sop=2012-01-2418), [100/13](http://www.uradni-list.si/1/objava.jsp?sop=2013-01-3602), [40/14](http://www.uradni-list.si/1/objava.jsp?sop=2014-01-1618) in [56/15](http://www.uradni-list.si/1/objava.jsp?sop=2015-01-2360); v nadaljnjem besedilu: ZV-1) določa, da se koncesijski akt lahko izda na podlagi določb zakona, ki ureja koncesijo na naravnih dobrinah, če iz načrta upravljanja z vodami izhaja, da količina in kakovost vodnega ali morskega dobra ali naplavin dovoljujeta nameravano rabo, ta pa je skladna z načelom trajnostne rabe voda.

138. člen ZV-1 določa, da lahko pobudo za izdajo koncesijskega akta za rabo iz prvega odstavka 136. člena ZV-1 vloži pravna ali fizična oseba pri vladi ter da mora pobuda za izdajo koncesijskega akta vsebovati vse elemente, potrebne za določitev vsebine koncesijskega akta, zlasti pa območje koncesije, vrsto, obseg in čas trajanja rabe. Pobudo za podelitev koncesije za rabo vode za odvzem naplavin je dne 13. 2. 2015 podala družba Segrap rudarstvo, proizvodnja in gradbeništvo d.o.o., Glavni trg 13, 9240 Ljutomer.

Koncesijo lahko pridobi fizična ali pravna oseba, ki izpolnjuje predpisane pogoje, in sicer za določen čas, vendar ne več kot za 50 let. Koncesijo v imenu koncedenta podeljuje vlada, skladno z določbami ZV-1. Koncesija se podeli z odločbo o izboru na podlagi javnega razpisa. Z izbranim koncesionarjem bo sklenjena koncesijska pogodba, s katero se uredijo medsebojna razmerja med koncedentom in koncesionarjem.

Gramoznica Babinci (v nadaljnjem besedilu: gramoznica) obstaja že več kot 60 let in je v prostorskih načrtih Občine Ljutomer razdeljena na dva dela, en del, tj. zahodni del, je opredeljen kot celinske vode, drugi del, tj. vzhodni del, pa je opredeljen kot območje mineralnih surovin. Odvzem naplavin je predviden v zahodnem delu gramoznice (parc. št. 770/1, 771, 772 in 773-v delu vse k.o. Babinci, občina Ljutomer), ki je v prostorskem aktu po namenski rabi opredeljen kot območje voda – celinske vode. Gramoznica je opredeljena kot vodno zemljišče skladno z ZV-1.

11. člen ZV-1 določa, da je zemljišče, na katerem je celinska voda trajno ali občasno prisotna in se zato oblikujejo posebne hidrološke, geomorfološke in biološke razmere, ki določajo vodni in obvodni ekosistem, vodno zemljišče celinskih voda (v nadaljnjem besedilu: vodno zemljišče) ter da se za vodna zemljišča štejejo tudi zemljišča, ki ga je poplavila voda zaradi posega v prostor. Kot izhaja iz sodbe Upravnega sodišča opr. št. I U 110/2016-8 z dne 23. 3. 2017 za presojo, ali se obravnavana zemljišča štejejo kot vodna zemljišča, ni odločilno, ali so kot taka evidentirana v javnih evidencah, temveč le, ali izpolnjujejo pogoje, predpisane v 11. oziroma 14. členu ZV-1. Da je celinsko vodo treba obravnavati kot javno dobro, ki uživa pravno varstvo po ZV-1 ne glede na to, da meja vodnega zemljišča ni evidentirana v katastru, je sodišče odločilo že v več svojih sodbah (npr. sodbe U 2492/2008 z dne 5. 6. 2009, I U 742/2010 z dne 2. 12. 2010, I U 1627/2010 z dne 8. 12. 2011 in I U 755/2011 z dne 12. 1. 2012).

Ministrstvo za infrastrukturo je z odločbo št. 0141-9/2014/28 (00911294) z dne 5. 2. 2015 zavrnilo vlogo družbe Segrap d.o.o. za pridobitev rudarske pravice za izkoriščanje proda, grušča in peska v pridobivalnem prostoru Babinci – P na zemljiščih s parc. št. 770/1, 771, 772 in 773 vse k.o. Babinci, občina Ljutomer, saj so navedene parcele po namenski rabi v prostorskih aktih občine Ljutomer opredeljene kot območje voda – celinske vode. V skladu z drugim odstavkom 1. člena Zakona o rudarstvu (Uradni list RS, št. 14/14 – uradno prečiščeno besedilo in 61/17 – GZ, v nadaljnjem besedilu: ZRud-1) določbe ZRud-1 ne veljajo za izkoriščanje mivke, peska in proda iz vodnih in priobalnih zemljišč.

V skladu z ZV-1 so naplavine trajne ali začasno odložene rečne, hudourniške ali morske plavine (mivka, pesek, prod), ki se nahajajo na vodnem ali priobalnem zemljišču. Kot izhaja iz Strokovnih podlag Direkcije Republike Slovenije za vode za pridobitev koncesije za odvzem naplavin iz gramoznice Babinci (februar, 2018) se vodno telo podzemne vode Murska kotlina nahaja na območju aluvialnega prodnega zasipa reke Mure, v vrhnjih plasteh pa so zastopani debelo in drobno zrnati prodi, peski in melji iz kvartarja ter prevladuje karbonatna in silikatna sestava sedimentov z medzrnsko poroznostjo. Vodno telo se nahaja v treh tipičnih vodonosnikih. Prvi, medzrnski vodonosnik, je kvartarni prodno peščeni zasip reke Mure.

Ministrstvo za okolje in prostor (v nadaljnjem besedilu: ministrstvo) je v okviru priprave uredbe pridobilo mnenje Direkcije Republike Slovenije za vode, Zavoda Republike Slovenije za naravo, Zavoda za ribištvo Slovenije in Zavoda za gozdove Slovenije. Vse strokovne institucije so podale pozitivno mnenje k odvzemu naplavin iz gramoznice z upoštevanjem predlaganih ukrepov. Iz izdanih strokovnih mnenj tako izhaja, da je nameravana raba vode za odvzem naplavin dovoljena in skladna z načelom trajnostne rabe voda ter da se koncesija lahko podeli ob upoštevanju strokovnih smernic.

Kot izhaja iz Strokovnih podlag Direkcije Republike Slovenije za vode se dovoli odvzem naplavin iz gramoznice v maksimalni količini cca 970.000 m3 pod določenimi pogoji, pri čemer je potrebno upoštevati vse usmeritve in pogoje iz strokovnih podlag, veljavne zakonodaje, Načrta upravljanja voda na vodnem območju Donave za obdobje 2016-2021 in poročila o vplivih na okolje (IRGO, marec 2005).

Kot izhaja iz Strokovnega mnenja Zavoda Republike Slovenije za varstvo narave št. 4-III-708/2-O-15/SK z dne 15. 7. 2015 se pridobivalni prostor na parc. št. 770/1, 771, 772 in 773 vse k.o. Babinci, občina Ljutomer, nahaja na območju, na katerem ni naravnih vrednot, zavarovanih območij ali območij, pomembnih za biotsko raznovrstnost, zato skladno s 97. členom Zakona o ohranjanju narave (Uradni list RS, št. 96/04 – uradno prečiščeno besedilo, 61/06 – ZDru-1, 8/10 – ZSKZ-B, 46/14, 21/18 – ZNOrg in 31/18) izdelava naravovarstvenih smernic ni potrebna.

Zavod za ribištvo Slovenije je podal strokovno mnenje št. 420-30/2015/4 z dne 30. 9. 2015 (dopolnjeno 18. 2. 2016 in 20. 4. 2016), da na predmetnem območju gramoznice ni odsekov površinskih voda, ki so pomembni za življenje sladkovodnih vrst rib, podane pa so varstvene smernice, ki jih je potrebno upoštevati pri odvzemu naplavin skladno s trajnostno rabo rib in ohranitvijo ribolovnih virov.

Zavod za gozdove Slovenije je podal pozitivno mnenje (št. 3407-52/2017 z dne 25. 9. 2017) ob pogoju, da se varovalni gozdovi na tem območju ohranijo ter da se v skrajnem primeru, v kolikor ni druge možnosti, varovalni gozdovi lahko tudi izkrčijo, in sicer ob predhodnem mnenju Ministrstva za kmetijstvo, gozdarstvo in prehrano. V tem primeru je koncesionar dolžan zagotoviti nadomestne gozdne površine v velikosti 2x izkrčene gozdne površine.

Skladno z zahtevami iz Strokovnih podlag Direkcije Republike Slovenije za vode je bilo s strani pobudnika pridobljeno Hidrogeološko in geotehnično strokovno mnenje. Kot izhaja iz Hidrogeološkega strokovnega mnenja za odvzem naplavin iz gramoznice Babinci (marec 2018) je glede na geološke in druge naravne danosti odvzem naplavin s poglobitvijo izkopa v starem delu gramoznice Babinci, imenovanem Gramoznica Babinci – P, upravičeno. Predviden poseg, poglabljanje izkopa naplavin ne bo vplival na količino in kakovost podtalnice v vplivnem območju gramoznice. Vpliv na bilanco in smer toka podzemne vode bo v času obratovanja izkopa iz gramoznice zanemarljiv, nivoji vode v že obstoječem jezeru in s tem v vodonosniku (nivoji podzemne vode) se zaradi odvzema naplavin ne bodo spremenili, tudi zato ker predvideni poseg ne odpira ali povečuje vodnih površin. Poleg tega bo s predvideno poglobitvijo omogočena popolna izkoriščenost gramoznice in podani pogoji za dokončno opustitev dejavnosti z odstranitvijo objektov za izkoriščanje. Izvedena bo sanacija in rekultivacija degradiranih površin z vzpostavitvijo urejenega in saniranega okolja. Morebitno onesnaženje vodonosnika iz gramoznice Babinci je možno le preko površinskega onesnaženja z urbanizacijo oz. tehnično neustrezno ali okvarjeno strojno opremo za odvzem naplavin, za omilitev ter preprečevanje tega možnega vpliva na poslabšanje kvalitete podzemne vode, je predviden takšen način odvzema naplavin, ki omogoča sprotno sanacijo brežin, med samim delom pa so predvideni varnostni ukrepi, ki jih bo potrebno obvezno izvajati.

Kot izhaja iz Geotehničnega strokovnega mnenja o stabilnosti brežin pri odvzemu naplavin iz gramoznice Babinci (marec, 2018) tudi v najbolj neugodnih razmerah na oddaljenosti več kot 19 metrov od roba brežine gramoznice ne more priti do nikakršnih vplivov (premikov v tleh) zaradi odvzema naplavin do kote +140m NMV. Predviden poseg s poglabljanjem izkopa proda v gramoznici Babinci do kote +140 m NMV, ne bo vplival na stabilnost okoliških objektov, ki so na zahodni strani gramoznice oddaljeni od brežine približno 240 m, kjer se nahaja najbližji objekt (stanovanjska hiša). Za potrebe ugotavljanja modela tal spremljanje morebitnih sprememb je predviden geološko-geomehanski monitoring.

Območje gramoznice se nahaja na vodnem telesu površinskih voda SI434VT9 VT Ščavnica zadrževalnik Gajševsko jezero - Gibina (Pravilnik o določitvi in razvrstitvi vodnih teles površinskih voda (Uradni list RS, št. 63/05, 26/06 in 32/11) in na vodnem telesu podzemnih voda VTPodV\_4016 Murska kotlina (Pravilnik o določitvi vodnih teles podzemnih voda (Uradni list RS, št. 63/05). Gramoznica se nahaja na območju izven protipoplavnih nasipov reke Mure in izven zaščitenih območij (Natura 2000, krajinski park, ipd.). Območje gramoznice Babinci se nahaja izven vodovarstvenih območij.

Predvideni odvzem naplavin je načrtovan na lokaciji, kjer se je v preteklosti že opravljala enaka dejavnost in je za izkoriščanje nameščena že tudi vsa potrebna mehanizacija in infrastruktura. S predvidenim odvzemom bi se kota dna na celotnem območju gramoznice izravnala na koti 140 m.n.m. S predvideno poglobitvijo bo omogočena popolna izkoriščenost gramoznice in podani pogoji za dokončno opustitev dejavnosti z odstranitvijo objektov za odvzem naplavin. Po dokončnem odvzemu naplavin bo izvedena sanacija in rekultivacija degradiranih površin z vzpostavitvijo urejenega in saniranega okolja.

Za potrebe preprečevanja naseljevanja tujerodnih vrst skladno s 17. členom Zakona o ohranjanju narave (Uradni list RS, št. [96/04](http://www.uradni-list.si/1/objava.jsp?sop=2004-01-4233) – uradno prečiščeno besedilo, [61/06](http://www.uradni-list.si/1/objava.jsp?sop=2006-01-2567) – ZDru-1, [8/10](http://www.uradni-list.si/1/objava.jsp?sop=2010-01-0254) – ZSKZ-B, [46/14](http://www.uradni-list.si/1/objava.jsp?sop=2014-01-1918), [21/18](http://www.uradni-list.si/1/objava.jsp?sop=2018-01-0887) – ZNOrg in [31/18](http://www.uradni-list.si/1/objava.jsp?sop=2018-01-1402)) uredba določa tudi ukrep prepovedi vnosa odvzetih naplavin iz gramoznice Babinci na druga vodna zemljišča vsaj za 30 dni od odvzema z namenom, da se naplavine osušijo in da ne preživi nobena razvojna faza tujerodne vrste (školjka trikotničarka). S tem namenom uredba v prilogi pod točko IV, določa tudi posebne pogoje rabe naprav za odvzem naplavin, in sicer je potrebno mehanizacijo, ki se je uporabljala za odvzem naplavin v gramoznici Babinci, pred ponovno uporabo na drugih vodnih zemljiščih ustrezno očistiti z visokotlačnim čistilnikom (z vročo vodo najmanj 45°C), v nasprotnem primeru je raba mehanizacije na drugih vodnih zemljiščih vsaj 14 dni od uporabe v gramoznici Babinci, prepovedana.